**รายละเอียดการประกวด**

**ออกแบบ “บรรจุภัณฑ์” สำหรับใส่ข้าวสาร**

**1. ชื่อกิจกรรม**

กิจกรรมประกวดออกแบบบรรจุภัณฑ์สำหรับใส่ข้าวสาร ในโครงการ การเพิ่มมูลค่าด้วย การจัดการนาข้าว เครื่องอบข้าวเปลือกและพัฒนาผลิตภัณฑ์ข้าวพันธุ์พื้นเมือง จังหวัดนครศรีธรรมราช

**2. หลักการและเหตุผล :**

โครงการ การเพิ่มมูลค่าด้วย การจัดการนาข้าว เครื่องอบข้าวเปลือกและพัฒนาผลิตภัณฑ์ข้าวพันธุ์พื้นเมือง จังหวัดนครศรีธรรมราช เป็นงานวิจัยที่มุ่งเน้นการศึกษามูลค่าทางเศรษฐกิจและสังคม ที่เกิดขึ้นจากการนำองค์ความรู้จากงานวิจัยที่เกิดจากความต้องการของเกษตรกรและนักวิจัยของมหาวิทยาลัยวลัยลักษณ์ ทั้งส่วนการผลิตข้าวช่วงต้นน้ำด้วยการพัฒนาระบบสมาร์ทฟาร์มมิ่งในนาข้าว การจัดการผลผลิตข้าวช่วงกลางน้ำด้วยการพัฒนาเครื่องอบข้าวเปลือก และการส่งเสริมการตลาดเพื่อเพิ่มมูลค่าในช่วงปลายน้ำด้วยการพัฒนาบรรจุภัณฑ์ในการบรรจุข้าวและพัฒนาผลิตภัณฑ์

ดังนั้นการจัดกิจกรรมประกวดออกแบบบรรจุภัณฑ์สำหรับใส่ข้าวสาร จึงเป็นส่วนหนึ่งของโครงการและเป็นการประชาสัมพันธ์ให้โครงการเป็นที่รู้จักเพิ่มมากขึ้นแก่ชุมชนทั้งนอกและในมหาวิทยาลัยวลัยลักษณ์ รวมถึงเป็นกิจกรรมที่ส่งเสริมให้นักศึกษา ที่มีความรู้ความสามารถในการออกแบบและมีความคิดสร้างสรรค์ ได้มีโอกาสนำเสนอผลงานสู่สาธารณะ ทั้งนี้จึงเห็นสมควรจัดประกวดออกแบบบรรจุภัณฑ์สำหรับใส่ข้าวสารขึ้น เพื่อใช้ในส่วนของการพัฒนาบรรจุภัณฑ์และการประชาสัมพันธ์โครงการต่อไป

**3. วัตถุประสงค์ :**

3.1 เพื่อจัดทำบรรจุภัณฑ์ (PACKAGING) ไปใช้จริงในโครงการ

3.2 เพื่อเป็นการประชาสัมพันธ์โครงการ การเพิ่มมูลค่าด้วย การจัดการนาข้าว เครื่องอบข้าวเปลือกและพัฒนาผลิตภัณฑ์ข้าวพันธุ์พื้นเมือง จังหวัดนครศรีธรรมราช ให้เป็นที่รู้จักเพิ่มมากขึ้น

3.3 เพื่อให้นักศึกษา ได้แสดงความรู้ ความสามารถและมีความคิดสร้างสรรค์ในการออกแบบ และมีส่วนร่วมในกิจกรรมของโครงการ

**4. ผู้รับผิดชอบโครงการและคณะกรรมการบริหารโครงการ :** โครงการ การเพิ่มมูลค่าด้วย การจัดการนาข้าว เครื่องอบข้าวเปลือกและพัฒนาผลิตภัณฑ์ข้าวพันธุ์พื้นเมือง จังหวัดนครศรีธรรมราช

**5. คณะกรรมการบริหารโครงการ**

5.1 รศ.ดร.ชิตณรงค์ ศิริสถิตย์กุล กรรมการ

5.2 น.ส.สุจินดา ย่องจีน กรรมการ

5.3 น.ส.ปัณฑริดา ไชยจิตร กรรมการ

5.4 นายไพรวัลย์ เกิดทองมี กรรมการ

5.5 ผศ.บุณฑรี จันทร์กลับ กรรมการ

5.6 รศ.ดร.มัลลิกา เจริญสุธาสินี กรรมการ

5.7 รศ.ดร.กฤษณะเดช เจริญสุธาสินี กรรมการ

5.8 อ.สุชาติ ฉันสำราญ กรรมการ

**6. เป้าหมาย :**

โครงการ การเพิ่มมูลค่าด้วย การจัดการนาข้าว เครื่องอบข้าวเปลือกและพัฒนาผลิตภัณฑ์ข้าวพันธุ์พื้นเมือง จังหวัดนครศรีธรรมราช มีแบบบรรจุภัณฑ์เพื่อใช้ในส่วนการพัฒนาบรรจุภัณฑ์

**7. ระยะเวลาดำเนินการ**

5 มกราคม – 19 กุมภาพันธ์ 2560

**8. ข้อกำหนดของผลงานที่จะส่งเข้าประกวด**

8.1 บนบรรจุภัณฑ์จะต้องมีคำว่า “กลุ่มวิสาหกิจบ้านเพิง”

8.2 บนบรรจุภัณฑ์จะต้องมีโลโก้ของมหาวิทยาลัยวลัยลักษณ์และสำนักงานคณะกรรมการวิจัยแห่งชาติ (วช.)

8.3 รูปแบบบรรจุภัณฑ์จะออกแบบด้วยคอมพิวเตอร์ โดยใช้โปรแกรมใดออกแบบก็ได้

8.4 ภาพและสี ต้องจดจำง่ายและมีความคมชัด

8.5 การออกแบบจะต้องเหมาะสมกับขนาดของถุงใส่ข้าวสาร ขนาด 1 กิโลกรัม และขนาด 5 กิโลกรัม ต้องสามารถนำมาประยุกต์ใช้กับบรรจุภัณฑ์อื่นๆได้ตามความเหมาะสม

8.6 ส่งผลงานในรูปแบบไฟล์ที่ส่งแบบ .jpg .psd และ .ai ความละเอียดอย่างน้อย 300 dpi.

8.7 ผู้ส่งผลงานเข้าประกวดสามารถส่งผลงานได้ ไม่จำกัดจำนวน

8.8 บรรจุภัณฑ์ที่ส่งเข้าประกวดทุกผลงานถือเป็นสิทธิ์ของโครงการ การเพิ่มมูลค่าด้วย การจัดการนาข้าว เครื่องอบข้าวเปลือกและพัฒนาผลิตภัณฑ์ข้าวพันธุ์พื้นเมือง จังหวัดนครศรีธรรมราช ที่สามารถจะนำมาทำซ้ำและเผยแพร่สู่สาธารณะได้โดยไม่มีเงื่อนไขใดๆทั้งสิ้น

**9. คุณสมบัติของผู้เข้าประกวด** นักศึกษา ในมหาวิทยาลัยวลัยลักษณ์

**10. กำหนดส่งผลงานเข้าประกวด**

ผู้สมัครดาวน์โหลดใบสมัครได้ที่ website : http://ird.wu.ac.th/

ส่งไฟล์ผลงานพร้อมใบสมัคร มาที่ e-mail : [kwan\_rattanapramot@hotmail.com](mailto:kwan_rattanapramot@hotmail.com)

ภายในวันที่ 17 มกราคม – 3 กุมภาพันธ์ 2560

สอบถามรายละเอียดเพิ่มเติม 0-7567-3569 , 08-1084-1305

<https://www.facebook.com/kanokporn.rattanapramot>

**11. คณะกรรมการตัดสิน**

คณะกรรมการตัดสินประกอบด้วย11.1 รศ.ดร.ชิตณรงค์ ศิริสถิตย์กุล กรรมการ

11.2 ผศ.บุณฑรี จันทร์กลับ กรรมการ

11.3 อ.สุชาติ ฉันสำราญ กรรมการ

11.4 รศ.ดร.มัลลิกา เจริญสุธาสินี กรรมการ

11.5 คุณอุไร จันทร์จำปา กรรมการ

**12. เกณฑ์การพิจาณาตัดสิน**

12.1 ความน่าสนใจและความคิดสร้างสรรค์ 30 คะแนน

12.2 การสื่อความหมายของผลงาน 30 คะแนน

12.3 ความสวยงามและความครบถ้วนขององค์ประกอบ 20 คะแนน

12.4 ความเหมาะสมที่จะนำไปใช้งาน 20 คะแนน

รวมทั้งสิ้น 100 คะแนน

**13. การประกาศผล**

โครงการ การเพิ่มมูลค่าด้วย การจัดการนาข้าว เครื่องอบข้าวเปลือกและพัฒนาผลิตภัณฑ์ข้าวพันธุ์พื้นเมือง จังหวัดนครศรีธรรมราช จะประกาศผลในวันที่ 7 กุมภาพันธ์ 2560 พร้อมทั้งประกาศผลการตัดสินผ่านทาง website : http://ird.wu.ac.th/

**14. รางวัลการประกวด**- รางวัลดีเด่น จำนวน 1 รางวัล เป็นเงิน 15,000 บาท

- รางวัลดีมาก จำนวน 1 รางวัล เป็นเงิน 10,000 บาท

- รางวัลชมเชย จำนวน 1 รางวัล เป็นเงิน 3,000 บาท

**15. ผลที่คาดว่าจะได้รับ**

15.1 โครงการ การเพิ่มมูลค่าด้วย การจัดการนาข้าว เครื่องอบข้าวเปลือกและพัฒนาผลิตภัณฑ์ข้าวพันธุ์พื้นเมือง จังหวัดนครศรีธรรมราช ได้แบบบรรจุภัณฑ์เพื่อนำมาใช้ในส่วนของการพัฒนาบรรจุภัณฑ์

15.2 กิจกรรมการประกวดออกแบบบรรจุภัณฑ์สำหรับใส่ข้าวสารนี้ จะเป็นการประชาสัมพันธ์ให้นักศึกษาได้รู้จักโครงการ การเพิ่มมูลค่าด้วย การจัดการนาข้าว เครื่องอบข้าวเปลือกและพัฒนาผลิตภัณฑ์ข้าวพันธุ์พื้นเมือง จังหวัดนครศรีธรรมราชเพิ่มมากขึ้น

15.3 นักศึกษา มหาวิทยาลัยวลัยลักษณ์ได้มีส่วนร่วมในกิจกรรมการประกวดออกแบบบรรจุภัณฑ์สำหรับใส่ข้าวสาร ในโครงการ การเพิ่มมูลค่าด้วย การจัดการนาข้าว เครื่องอบข้าวเปลือกและพัฒนาผลิตภัณฑ์ข้าวพันธุ์พื้นเมือง จังหวัดนครศรีธรรมราช